Efter flere dårlige oplevelser med ødelagte klapvogne i bagagesorteringen, satte en nordjysk lufthavnsportør sig for at løse problemet.

Og det gjorde han så. Kim Christensen, lunfthavnsportør i Aalborg Lufthavn, har startet firmaet Airshells, der udvikler, sælger og udlejer transportkasser i let, slagfast ABS-plast. Firmaet blev startet op i juli 2005. Efter flere gange selv at opleve at få ødelagt en klapvogn i bagagesorteringen i en lufthavn, undersøgte Kim Christensen markedet, og fandt ud af, at der faktisk ikke fandtes en transportkasse, der kunne beskytte klapvogne og barnevogne.